
ΑΠΟΣΠΑΣΜΑ

Από το πρακτικό της  27ης    Συνεδρίασης  

 της Οικονομικής Επιτροπής Δήμου Λεβαδέων έτους 2017

Αριθμός απόφασης : 357
Περίληψη
΄Εγκριση Διενέργειας Συνοπτικού Διαγωνισμού , Τεχνικών Προδιαγραφών και Τευχών της υπ΄αριθ. 161/2017 μελέτης με τίτλο : «Προμήθεια πλαστικών κάδων απορριμμάτων διαφόρων ειδών».

    Στη Λιβαδειά σήμερα  4η Σεπτεμβρίου  2017  ημέρα  Δευτέρα  , ώρα 13.00  και στο ΔΗΜΟΤΙΚΟ ΚΑΤΑΣΤΗΜΑ συνεδρίασε η Οικονομική Επιτροπή Δήμου Λεβαδέων μετά την από  20952/31-08-2017 έγγραφη πρόσκληση της Προέδρου της (Δημάρχου Λεβαδέων).    Αφού  διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντες  6  δηλαδή:


ΠΑΡΟΝΤΕΣ                                                          ΑΠΟΝΤΕΣ

1.   Πούλου Γιώτα - Πρόεδρος
2.   Γεωργαντά Ελίζα                                                    1.  Κοσμίδη Πανωραία
3.   Κυπραίος Χρήστος                                                  2. Μητάς Αλέξανδρος                                                                                        
4.   Καπλάνης Κωνσταντίνος                                        3. Μπράλιος Νικόλαος
5.   Τζουβάρας Νικόλαος                                                                                      

6.   Ζιώγας Γεώργιος                                               Αν και είχαν νόμιμα προσκληθεί    
  Η Πρόεδρος  της  Οικονομικής Επιτροπής κ. Πούλου Γιώτα εισηγούμενη   το 4ο    θέμα της ημερήσιας διάταξης   ,  έθεσε υπόψη των μελών  το με αριθ. πρωτ. 20264/21-08-2017 έγγραφο της Δ/νσης  Περιβάλλοντος , Καθαριότητας & Πρασίνου  του Δήμου   Λεβαδέων στο οποίο αναφέρονται τα εξής : 
Βάσει των άρθρων:

· Την περ. ε΄ της παρ. 1 του άρθρου 72  του Ν.3852/2010 «Οικονομική Επιτροπή – Αρμοδιότητες» του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης.

· Τις διατάξεις του άρθρου 54 παρ. 7 του Νόμου 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ ΕΕ και 2014/25/ΕΕ)».

· Το άρθρο 117 του Νόμου 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ ΕΕ και 2014/25/ΕΕ)».

· Το άρθρο 118 του Νόμου 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ ΕΕ και 2014/25/ΕΕ)».

· Το άρθρο 377 «Καταργούμενες διατάξεις "του Νόμου 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ ΕΕ και 2014/25/ΕΕ)».

· Το άρθρο  376 «Μεταβατικές Ρυθμίσεις "του Νόμου 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ ΕΕ και 2014/25/ΕΕ)».

· Το άρθρο 209 παρ. 9 του Ν. 3463/2006 (Δημοτικός και Κοινοτικός Κώδικας) όπως τροποποιήθηκε με την περ. 38 της παρ. 1 του άρθρου 377 του Ν. 4412/2016 , στις οποίες αναφέρεται ότι τα συντασσόμενα τεύχη της προμήθειας στην περίπτωση της συνοπτικής διαδικασίας εγκρίνονται με απόφαση της οικονομικής επιτροπής πριν από την έναρξη της διαδικασίας σύναψης σύμβασης. 

και έχοντας υπόψη:

· Την υπ αριθμόν  515/2016 Απόφαση του Δημοτικού Συμβουλίου του Δήμου Λεβαδέων περί έγκρισης προϋπολογισμού οικονομικού έτους 2017 η οποία εγκρίθηκε με την υπ’ αριθμ. 2651/230516/216/25.01.2017 ( ΑΔΑ: 6ΩΘΙΟΡ10-ΣΛ8) απόφαση του Γενικού Γραμματέα Αποκεντρωμένης Διοίκησης Θεσσαλίας - Στερεάς Ελλάδας.

· Την υπ’ αριθμ. 108/2017 Απόφαση Δ.Σ. Δήμου Λεβαδέων περί υποχρεωτικής αναμόρφωσης προϋπολογισμού του Δήμου, οικονομικού έτους 2017 (ΑΔΑ: ΩΑΤΩΩΛΗ-3ΟΘ).

· Την υπ’ αριθμ. 277/2017 Απόφαση Δ.Σ. περί αναμόρφωσης προϋπολογισμού του Δήμου, οικονομικού έτους 2017 (ΑΔΑ: 6ΒΔ9ΩΛΗ-0Γ9).

· Την υπ' αριθμόν 161/2017 μελέτη που συνέταξε η Διεύθυνση Περιβάλλοντος, Καθαριότητας και Πρασίνου δαπάνης προϋπολογισμού 35.449,36 € (συμπεριλαμβανομένου του Φ.Π.Α. 24%) και φέρει τον τίτλο: «Προμήθεια πλαστικών κάδων απορριμμάτων διαφόρων ειδών».

· Τους Κ.Α. 20.7135.001 και 20.7135.002 του προϋπολογισμού  στους οποίους είναι εγγεγραμμένη πίστωση 35.450,00 €.

· Την ανάγκη της Διεύθυνσης Περιβάλλοντος για την προμήθεια πλαστικών κάδων απορριμμάτων διαφόρων ειδών για το έτος 2017.

· Ότι, ο τρόπος και οι όροι θα καθορισθούν με απόφαση των αρμόδιων οργάνων, σύμφωνα με το προαναφερθέν άρθρο 117 (διαδικασία συνοπτικού διαγωνισμού) του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ ΕΕ και 2014/25/ΕΕ)».

· Ότι, η διαδικασία δεν θα πραγματοποιηθεί μέσω Ε.Σ.Η.Δ.Η.Σ. διότι η προεκτιμώμενη αξία δεν υπερβαίνει το ποσό των 60.000,00 € μή συμπεριλαμβανομένου του Φ.Π.Α. (άρθρο 36 παρ. 1 του ν.4412/2016).


Προτείνεται 


στα μέλη της Οικονομικής Επιτροπής να αποφασίσουν για: 

1. Την έγκριση διενέργειας της εν λόγω προμήθειας με συνοπτικό διαγωνισμό, σύμφωνα και με την προαναφερθείσα νομοθεσία.

2. Την έγκριση των τεχνικών προδιαγραφών και των τευχών της υπ' αριθμ. 161/2017 τεχνικής μελέτης δαπάνης προϋπολογισμού 35.449,36 € (συμπεριλαμβανομένου του Φ.Π.Α. 24%) που φέρει τον τίτλο: «Προμήθεια πλαστικών κάδων απορριμμάτων διαφόρων ειδών».
           Η Οικονομική Επιτροπή αφού έλαβε υπόψη :

· το με αριθ. πρωτ. 20264/21-08-2017 έγγραφο της Δ/νσης  Περιβάλλοντος , Καθαριότητας & Πρασίνου  που είχε διανεμηθεί
· τις διατάξεις  του Ν. 4412/2016
· την 161/2017 μελέτης  της Δ/νσης  Περιβάλλοντος , Καθαριότητας & Πρασίνου  
· τις διατάξεις του άρθρου  72 του Ν.3852/10
ΑΠΟΦΑΣΙΖΕΙ  ΟΜΟΦΩΝΑ

1.Εγκρίνει  η   διενέργεια    για την  Προμήθεια πλαστικών κάδων απορριμμάτων διαφόρων ειδών να γίνει  με την διαδικασία του συνοπτικού διαγωνισμού και κριτήριο κατακύρωσης την πλέον συμφέρουσα από οικονομική άποψη προσφορά βάσει τιμής (χαμηλότερη τιμή όπως ορίζεται στο άρθρο 86 παρ. 2 του Ν. 4412/16).

2.Εγκρίνει τις  Τεχνικές Προδιαγραφές και τα τεύχη  της υπ' αριθμ.  161/2017 Τεχνικής Μελέτης της Δ/νσης  Περιβάλλοντος , Καθαριότητας & Πρασίνου  του Δήμου   Λεβαδέων.
   Η παρούσα απόφαση πήρε αριθμό  357.
Η  ΠΡΟΕΔΡΟΣ
ΠΟΥΛΟΥ ΓΙΩΤΑ
               ΤΑ ΜΕΛΗ

1. Γεωργαντά Ελίζα

2. Κυπραίος Χρήστος                                                    ΠΙΣΤΟ ΑΠΟΣΠΑΣΜΑ

3. Καπλάνης Κωνσταντίνος                                        Λιβαδειά        /09/2017

4. Τζουβάρας Νικόλαος                                                     Η ΠΡΟΕΔΡΟΣ
5. Ζιώγας Γεώργιος                                                                                           
                                                                                       ΠΟΥΛΟΥ ΓΙΩΤΑ 
                                                                                   ΔΗΜΑΡΧΟΣ ΛΕΒΑΔΕΩΝ 
